25. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 43776 της 11/19 Οκτ. 1963 (ΦΕΚ Β΄460) Περί εισαγωγής του θεσμού των τουριστικών ταυτοτήτων. Έχοντες υπ’ όψιν: 1)Το άρθρον μόνον του Νόμ. 4077/25.6.6* περί κυρώσεως, της Συμφωνίας «περί κανονισμού κυκλοφορίας ατόμων μεταξύ Χωρών του Συμβουλίου της Ευρώπης», σκοπούσης εις την διευκόλυνσιν των υπηκόων των προσχωρησάντων εις την σύμβασιν ταύτην Κρατών, ίνα ταξειδεύωσι και διαμένωσι δια διάστημα μικρότερον των τριών μηνών εις τα ως είρηται Κράτη. 2)Το από 23 Μάρτ. 1963 πρακτικόν της δια υπ’ αριθ. 7-7-25.8.59 αποφάσεως του Υφυπουργού των Εσωτερικών ορισθείσης Επιτροπής προς μελέτην του ζητήματος και απλούστευσιν των δια την χορήγησιν εις Έλληνας υπηκόους ταξειδιωτικών εγγράφων σχετικών διατυπώσεων. 3)Την υπ’ αριθ. 164096/ΙΙΙ – 101/30.8.63 απόφασιν του Υπουργού των Οικονομικών «περί αποδεικτικών ενημερότητος δια τα προς το Δημόσιον χρέη των προοριζομένων δι’ έκδοσιν τουριστικής ταυτότητος ή διαβατηρίων προς μετάβασιν εις το εξωτερικόν δια τουριστικούς λόγους», δι’ ης η ισχύς των αποδεικτικών τούτων προκειμένου περί χρήσεώς των δι’ έκδοσιν τουριστικών ταυτοτήτων ορίζεται ετησία. 4)Την υπ’ αριθ. Φ.42093/660977/661098/6.9.63 απόφασιν του Υπουργείου Εθνικής Αμύνης της καθοριζούσης δεκαετή την ισχύν των πιστοποιητικών αποδημίας των Στρατολογικών Γραφείων (τύπου Γ΄), αποφασίζομεν: Ι.Ορίζομεν ότι προς τον ως άνω σκοπόν, της διευκολύνσεως της μεταβάσεως Ελλήνων πολιτών εις τα προσχωρήσαντα εις την διαληφθείσαν σύμβασιν Κράτη του Συμβουλίου της Ευρώπης ή και εις οιαδήποτε έτερα Κράτη ήθελον προσχωρήση εις ταύτην, οι ταξιδεύοντες θα δύνανται εφεξής αντί διαβατηρίων να είναι εφωδιασμένοι δια «τουριστικών ταυτοτήτων», εκδιδομένων υπό της καθ’ ημάς Διευθύνσεως Αποδημίας-Μεταναστεύσεως ή και των Νομαρχιών, δια τους κατοίκους της περιφερείας εκάστης τούτων, κατά τους κατωτέρω αναφερομένους όρους. (Μετά τη σελ.324,02(β) Σελ.324,03 223-105 ΙΙ.Τύπος και περιεχόμενον της τουριστικής ταυτότητος. Η «τουριστική ταυτότης» αποτελείται εκ δύο φύλλων (τεσσάρων σελίδων) σχήματος 9,5Χ13,5 καταλλήλως εκτετυπωμένων επί χάρτου αρίστης ποιότητος και περιέχει τα κάτωθι, αναφερόμενα στοιχεία, άπαντα εις την Ελληνικήν και Γαλλικήν γλώσσαν, εξαιρέσει των εν τη τελευταία σελίδι (σελ. 4) αναφερομένων οδηγιών δια τον κάτοχον, αίτινες αναγράφονται μόνον εις την Ελληνικήν, ήτοι: Σελ.1:Ο τίτλος της εκδιδούσης την τουριστικήν ταυτότητα υπηρεσίας. Ο αύξων αριθμός της τουριστικής ταυτότητος. Η ένδειξις, «ΤΟΥΡΙΣΤΙΚΗ ΤΑΥΤΟΤΗΣ». Αι χώραι δι’ ας ισχύει αύτη και ιδιαιτέρως εμφανής επισημείωσις ότι δεν παρέχεται δια ταύτης δικαιώμα διευλεύσεως εκ Γιουγκοσλαυΐας. Σελ. 2.Τα στοιχεία του κατόχου: Επώνυμον, κύριον όνομα, όνομα πατρός, όνομα συζύγου, χρονολογία και τόπος γεννήσεως, επάγγελμα, κατοικία και εθνικότης. Τα στοιχεία των τέκνων: Επώνυμον, κύριον όνομα, χρονολογία και τόπος γεννήσεως. Σελ. 3.Χώρος φωτογραφίας, χώρος χαρτοσήμου και υπογραφής κατόχου. Ημερομηνία παραδόσεως, υπογραφή του χορηγήσαντος την τουριστική ταυτότητα υπαλλήλου και σφραγίς της υπηρεσίας. Σελ. 4.Οδηγίαι δια τον κάτοχον της τουριστικής ταυτότητος (μόνον εις την Ελληνικήν). ΙΙΙ.Ισχύς των τουριστικών ταυτοτήτων. Αι τουριστικαί ταυτότητες ισχύουν εν έτος από της εκδόσεώς των και δια πλείονα ταξείδια μετ’ επιστροφής εις τας Χώρας τας προσχωρησάσας εις την κατά τα άνω σύμβασιν, εμφαινομένας δε εις την σελίδα 1 της τουριστικής ταυτότητος. IV.Δικαιούχοι τουριστικής ταυτότητος. Τουριστικήν ταυτότητα δύνανται να λάβουν άπαντες οι Έλληνες πολίται μόνιμοι κάτοικοι Ελλάδος, οι εφωδιασμένοι δια νέων αστυνομικών ταυτοτήτων εφ’ όσον άγουν ηλικίαν 14 ετών και άνω, επιθυμούν, δε να μεταβούν εις τας προσχωρήσασας εις την ανωτέρω σύμβασιν χώρας δια λόγους τουρισμού. Τα τέκνα των δικαιούχων τουριστικής ταυτότητος, ηλικίας μέχρι και 13 ετών, περιλαμβάνονται υποχρεωτικώς εις την τουριστικήν ταυτότητα του πατρός ή της μητρός των, εφοδιάζονται δε υποχρεωτικώς δια πιστοποιητικού εγγραφής, εις τα μητρώα αρρένων ή τα δημοτολόγια Δήμου ή Κοινότητος του Κράτους, όπερ δέον να φέρουν μεθ’ εαυτών, κατά την διάρκειαν του ταξειδίου, εφ’ ου δέον να φέρεται επικεκολλημένη η φωτογραφία των εσφραγισμένη υπό της εκδιδούσης το πιστοποιητικόν αρχής. Σελ.324,04 223-106 V.Πρόσωπα μη δικαιούμενα τουριστικής ταυτότητος. 1)Πρόσωπα ηλικίας 14 ετών και άνω μη έχοντα ιδίαν νέαν αστυνομικήν ταυτότητα. 2)Άρρενες ηλικίας 20 μέχρι και 50 ετών μη εκπληρώσαντες τας στρατιωτικάς υποχρεώσεις των. 3)Μόνιμοι κάτοικοι εξωτερικού γενικώς. 4)Πρόσωπα ηλικίας μέχρι και 13 ετών. VI.Περιορισμοί και απαγορεύσεις. 1)Η διαμονή εις εκάστην των εν τη πρώτη σελίδι της τουριστικής ταυτότητος αναφερομένων χωρών δεν δύναται να παρατείνεται πέραν του τριμήνου. 2)Απαγορεύεται εις τους κατόχους τουριστικών ταυτοτήτων η ανάπτυξις οιασδήποτε δραστηριότητος επί κέρδει κατά τον χρόνον της διαμονής των εις τας εν τη τουριστική ταυτότητι αναφερομένας χώρας. 3)Η ισχύς της τουριστικής ταυτότητος δεν δύναται να επεκτείνεται εις άλλας χώρας πλην των εν σελ. 1 της τουριστικής ταυτότητος αναφερομένων. 4)Απαγορεύεται η έκδοσις υπό των εν τω εξωτερικώ Β. Προξενικών Αρχών διαβατηρίου βάσει της τουριστικής ταυτότητος. 5)Η τουριστική ταυτότης εκδίδεται μόνον υπό της αρμοδίας δια την έκδοσιν των διαβατηρίων Αρχής του τόπου της μονίμου κατοικίας του ενδιαφερομένου. 6)Νέα τουριστική ταυτότης εκδίδεται μόνον επί τη επιστροφή της προηγουμένης. VII.Τέλη εκδόσεως τουριστικής ταυτότητος. 1)Δια την έκδοσιν της τουριστικής ταυτότητος απαιτείται χαρτόσημον δραχ. 200, ως προκειμένου περί διαβατηρίων ισχύος ενός έτους δια πολλαπλά ταξείδια, όπερ επικολλάται, εις την εν σελίδι 3 της τουριστικής ταυτότητος ωρισμένην θέσιν. 2)Προκειμένου περί ανηλίκων ηλικίας μέχρι και 13 ετών, ούτοι περιλαμβάνονται εις την τουριστικήν ταυτότητα του πατρός ή της μητρός των άνευ καταβολής προσθέτων τελών. 3)Η τιμή της εντύπου τουριστικής ταυτότητος θέλει καθορισθή δια κοινής αποφάσεως ημών και του Υπουργού Οικονομικών. VIII.Αστυνομικός έλεγχος: Άπαντες οι αιτούμενοι την έκδοσιν τουριστικής ταυτότητος ηλικίας 18 ετών και άνω υπόκεινται εις τον συνήθη αστυνομικόν έλεγχον, ενεργούμενον οίκοθεν υπό της υπηρεσίας. ΙΧ.Απλοποίησις δικαιολογητικών δια την έκδοσιν τουριστικής ταυτότητος. Δια την έκδοσιν των τουριστικών ταυτοτήτων απαιτούνται τα και δια την έκδοσιν των διαβατηρίων απαραίτητα κατά Νόμον δικαιολογητικά, ως προς τα οποία εν τούτοις, προκειμένης εκδόσεως τουριστικής ταυτότητος επέρχονται αι κάτωθι απλοποιήσεις. 1)Το αποδεικτικόν φορολογικής ενημερότητος δι’ αποδημίαν ή η βεβαίωσις του οικείου Δημοσίου Ταμείου περί του ότι ο ενδιαφερόμενος απαλλάσσεται της υποχρεώσεως προσκομίσεως τοιούτου αποδεικτικού, ισχύει δι’ έν έτος, αντί του συνήθους τριμήνου. 2)Κατά πάσαν περίπτωσιν εκδόσεως τουριστικής ταυτότητος ατόμων ηλικίας μεγαλυτέρας των 13 ετών (δικαιούχων ιδίας τουριστικής ταυτότητος) το πιστοποιητικόν εγγραφής εις τα μητρώα αρρένων ή τα δημοτολόγια Δήμου ή Κοινότητος αναπληρούται δια των εν τη νέα ταυτότητι αναγραφομένων σχετικών στοιχείων. Χ.Δια την έκδοσιν των τουριστικών ταυτοτήτων, τηρείται εν τω Υπουργείω και εκάστη Νομαρχία χωριστόν αρχείον των υποβαλλομένων αιτήσεων και των σχηματιζομένων σχετικών φακέλλων, αριθμουμένων κατ’ αύξοντα αριθμόν. Εκάστη τουριστική ταυτότης λαμβάνει σύνθετον αριθμόν, σχηματιζόμενον εκ του υπ’ αυτής εντύπου αύξοντος αριθμού, και του αριθμού του σχηματιζομένου οικείου φακέλλου. Επίσης τηρείται χωριστόν πρωτόκολλον των προς έκδοσιν τουριστικής ταυτότητος υποβαλλομένων αιτήσεων. ΧΙ.Ημερομηνίαν ενάρξεως εφαρμογής της παρούσης ορίζομεν την 1ην Ιαν. 1964. Η παρούσα δημοσιευθήτω δια της Εφημερίδος της Κυβερνήσεως. 26. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΏΝ ΚΑΙ ΟΙΚΟΝΟΜΙΚΩΝ Αριθ. 132035 της 20/27 Δεκ. 1963 (ΦΕΚ Β΄ 587) Περί καθορισμού τιμής Τουριστικών ταυτοτήτων. Λαβόντες υπ’ όψιν: 1)Τας διατάξεις της παρ. VII εδαφ. 3 της υπ’ αριθ. 43776/11.10.63 αποφάσεως του Υπουργείου Εσωτερικών (ΦΕΚ 460/19.10.63 τεύχος Β΄) «περί εισαγωγής του θεσμού των τουριστικών ταυτοτήτων» εν Ελλάδι από 1ής Ιαν. 1964, και 2)Τας δαπάνας εκτυπώσεως και προμηθείας των τουριστικών ταυτοτήτων, αποφασίζομεν: Καθορίζομεν την τιμήν εκάστης εντύπου τουριστικής ταυτότητος εις δραχ. 5. Η διαχείρισις των ως άνω τουριστικών ταυτοτήτων ανατίθεται εις το Υπουργείον Οικονομικών. Η παραλαβή τούτων θα ενεργήται, υπό μεν του Υπουργείου Εσωτερικών, εκ του Δημοσίου Ταμείου Ενσήμων Αθηνών, υπό δε των Νομαρχιών εκ των ορισθησομένων υπό του Υπουργείου Οικονομικών Δημοσίων Ταμείων της έδρας εκάστης Νομαρχίας, ακολουθουμένης               της                        αυτής (Αντί για τις σελ.324,05 (α)-324,08 (β)  Σελ.324,05(β) Τεύχος 1172-Σελ.71 διαδικασίας της εφαρμοζομένης και δια την διαχείρισιν των διαβατηρίων. Ο αριθμός των αποσταλησομένων εις έκαστον Δημόσιον Ταμείον, τουριστικών ταυτοτήτων, θέλει καθορισθή υπό της Δ/νσεως Αποδημίας και Μετάαναστεύσεως του Υπουργείου Εσωτερικών. Η παρούσα δημοσιευομένη δια της Εφημερίδος της Κυβερνήσεως ισχύει από 1ης Ιαν. 1964. 